b'\n_START_ARTICLE_\nMarceljani\n_START_SECTION_\nZemljopisni polo\xc5\xbeaj\n_START_PARAGRAPH_\nNaselje se nalazi oko 3 km od centra Labina i oko 8 km od Rapca, u isto\xc4\x8dnoj Istri. U novije doba, od nastanka Republike Hrvatske, naselje je preimenovano u Marceljani (\xc4\x8dak i Mar\xc4\x8deljani). Unutar ovoga maloga naselja, postoji nekoliko prepoznatljivih dijelova. Tako se za pojedine dijelova naselja koriste nazivi poput: Toma\xc5\xbei\xc4\x87i, Markulini, Bla\xc5\xa1kovi\xc4\x87i, Faraguni, Dragari, Bohki, Floki, Juraji itd._NEWLINE_Naselje obiluje i \xc5\xa1umama u kojima se mogu prona\xc4\x87i \xc5\xa1paruge i raznovrsne gljive. Naselja koja okru\xc5\xbeuju Marciljani su: Cere, Veli Golji, Pusti\xc4\x87, Beci\xc4\x87i (Be\xc4\x8di\xc4\x87i) i Vine\xc5\xbe.\n_START_SECTION_\nStanovni\xc5\xa1tvo\n_START_PARAGRAPH_\nNaselje je prvotno nakon reforme lokalne samouprave nastankom Republike Hrvatske bilo dio Op\xc4\x87ine Sveta Nedelja, da bi desetak godina kasnije se pripojilo Gradu Labinu. Prema popisu stanovni\xc5\xa1tva iz 2011. godine, naselje je imalo 192 stanovnika._NEWLINE_Podrobniji \xc4\x8dlanak o temi: Dodatak:Popis stanovni\xc5\xa1tva u Hrvatskoj 1991.: Labin_NEWLINE_Kretanje broja stanovnika 1857.-2011.\n_START_SECTION_\nGospodarstvo\n_START_PARAGRAPH_\nU gospodarskom smislu Marciljani nemaju ve\xc4\x87u va\xc5\xbenost jer su stambeno naselje. Ipak, sadr\xc5\xbee primjerice odre\xc4\x91ene privatne turisti\xc4\x8dke kapacitete, stolariju, zubotehni\xc4\x8dki laboratorij.\n_START_SECTION_\nZnamenitosti\n_START_PARAGRAPH_\nU predjelu Bohki nalazi se spomen obilje\xc5\xbeje Gri\xc5\xbea. Na tom je mjestu 1942. odr\xc5\xbean povijesni sastanak Komunisti\xc4\x8dke partije Hrvatske i Komunisti\xc4\x8dke partije Italije o borbi protiv fa\xc5\xa1izma u sklopu Narodnooslobodila\xc4\x8dke borbe (NOB).'